google/wiki40b huggingface dataset:
Soulmate Hingga Jannah

Plot

Seorang gadis kampung Rokiah (Raja Ilya) bersemangat apabila mendapat tawaran kerja di sebuah syarikat korporat di Kuala Lumpur. Malangnya dia terpaksa bekerja di bawah seorang bos kejam bernama Azmeer (Taufik Batisah) yang merasakan dirinya "En. Sempurna". Namun semakin lama, Azmeer mula berubah hati kepada Rokiah yang mengingatkannya kepada arwah isterinya, Khalisa. Bagaimanapun, dia berada dalam keadaan dilema kerana dia telah berjanji kepada isterinya yang dia tidak akan jatuh cinta dan berkahwin dengan wanita lain.

Penerbitan

Soulmate Hingga Jannah diarahkan oleh A. Razak Mohaideen yang terkenal dengan beberapa filem arahannya termasuk Jutawan Fakir (2003) dan 7 Perhentian (2004). Ia merupakan filem ke-40 arahannya, filem ini pada awalnya diberi tajuk Soulmate, namun terpaksa dipanjangkan atas permintaan Lembaga Penapisan Filem Malaysia (LPF). Razak berkata dalam temuramah bersama Sinar Harian:
"Syarat terbaharu LPF tidak mahu filem Melayu menggunakan judul Inggeris. Bagaimanapun atas rundingan, pihak LPF bersetuju mengekalkan judul Soulmate tapi perkataan Soulmate itu perlu di Italic. "Saya juga turut menambahkan judul Hingga Jannah agar memenuhi kriteria LPF,"
Penggambaran filem ini dijalankan selama dua minggu di Chiang Mai, Thailand dan selebihnya dijalankan di Kuala Lumpur, Shah Alam, Petaling Jaya dan Klang. Penyanyi Singapura, Taufik Batisah memegang watak utama sebagai Azmeer, Soulmate Hingga Jannah merupakan filem keduanya selepas Dukun Dr. Dani (2016).

Keluaran dan sambutan

Soulmate Hingga Jannah dikeluarkan pada 16 Februari 2017 di pawagam seluruh Malaysia dan telah meraih kutipan sebanyak RM200, 000 selepas seminggu ditayangkan. Filem ini menerima ulasan positif daripada pengkritik filem, Shazryn Mohd Faizal dari mStar Online melihat filem ini sebagai sebuah “cerita cinta yang kurang jiwa”. Tahir Alhamzah dari New Straits Times pula berkata: "Kadang-kadang ia datang apabila seseorang paling tidak mengharapkannya, atau bahkan tidak bersedia untuk itu. Tetapi apabila ia berlaku, tidak ada yang menghalangnya; walaupun hubungan itu kelihatan tidak mungkin."
Langosco

Langosco merupakan komuniti (munisipaliti) di Wilayah Pavia di Itali wilayah Lombardy, terletak 50 km baratdaya Milan dan 45 km barat Pavia. Pada 31 Disember 2004, daerah ini berpenduduk 467 dan kawasan 15.7 km².
Langosco bersempadan dengan munisipaliti: Candia Lomellina, Caresana, Cozzo, Motta de' Conti, Rosasco.
Turki Muda

Turki Muda (Bahasa Turki: Jon Türkler, bahasa Perancis: Les Jeunes Turcs) adalah gerakan politik nasionalis pada awal abad ke-20 ditubuhkan di dalam Empayar Uthmaniyah pada zaman pemerintahan Sultan Abdul Hamid II. Ia disertai oleh individu-individu yang pernah dibuang negeri, ahli-ahli intelektual, kakitangan kerajaan, para pelajar dan para pegawai tentera Uthmaniyah. Pergerakan ini bertujuan menggantikan sistem kerajaan mutlak yang ada dalam Empayar Uthmaniyah (pada ketika itu diperintah serta menngantikan pemerintahan dengan suatu kerajaan berperlembagaan.
Suatu pemberontakan dilancarkan golongan ini - Revolusi Turki Muda - bagi melawan kekuasaan mutlak Sultan pada tahun 1908. Revolusi ini berjaya membuahkan hasil dengan penggulingan pemerintahan Sultan Abdul Hamid II pada 27 April 1909. Golongan Turki Muda menjadi tulang belakang dalam mengembalikan semula kekuasaan kepada kerajaan Uthmaniyah melalui rintisnya zaman Perlembagaan Kedua di mana suatu sistem demokrasi berbilang parti diperkenalkan pertama kalinya dalam sejarah Uthmaniyah.
Suatu badan politik ditubuhkan dalam kalangan anggota Turki Muda ini pada tahun sama iaitu Jawatankuasa Perpaduan dan Kemajuan (Bahasa Turki: İttihat ve Terakki Cemiyeti) yang bertindak mulai melancarkan program modernisasi militer dan politik di seluruh Kesultanan Utsmaniyah. Namun, partai ini mulai terpecah karena anggota Turki Muda yang lebih liberal dan pro-desentralisasi mendirikan suatu partai pembangkang pada akhir tahun 1911, sementara mereka yang tetap bertahan mendukung dasar atau cermatan yang nasionalis dan pro-sentralisasi. Pada tahun 1912, terjadi perebutan kekuasaan antara kedua puak-puak tersebut, dan pada tahun yang sama suatu pilihan raya umum dan suatu pemberontakan tnetera dilancarkan oleh puak-puak yang berbeza pandangan ini.
Perebutan kekuasaan di antara kedua kelompok Turki Muda ini berakhir pada Januari 1913 ketika pemimpin Jawatankuasa Perpaduan dan Kemajuan mengambil alih kekuasaan dengan melancarkan serangan di Sublime Porte. Pemerintahan jawatankuasa dipimpin oleh Menteri Dalam Negeri dan Wazir Agung Talaat Pasha, Menteri Perang Enver Pasha dan Menteri Angkatan Laut Djemal Pasha; ketiga-tiga orang ini bertanggungjawab dalam melaksanakan tindakan kerajaan langsung dalam pemerintahan Uthmaniyah dari tahun 1913 sehingga 1918 di mana mereka bersekutu dengan Empayar Jerman sehingga ia membawa kepada keterlibatan negara tersebut dalam Perang Dunia Pertama serta juga melancarkan suatu pembunuhan beramai-ramai terhadap penduduk bangsa Armenia sebagai suatu tindak balas terhadap kesangsian dan kemungkinan meletusnya suatu pemberontakan oleh masyarakat kaum tersebut.
Setelah perang berakhir, perebutan kekuasaan antara kedua faksi kembali meletus dan Tiga Pasha pergi ke pengasingan. Namun, kekuasaan faksi oposisi tidak bertahan lama akibat runtuhnya Kesultanan Uthmaniyah.
Saint-Aignan, Tarn-et-Garonne

Saint-Aignan ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Autigny, Seine-Maritime

Autigny ialah komun di jabatan Seine-Maritime dan di kawasan Haute-Normandie di utara Perancis.
Naravarikuppam

Demografik 2001

Menurut bancian India pada tahun 2001, Naravarikuppam memiliki bilangan penduduk seramai 18,327. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Naravarikuppam memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 55% lelaki dan 45% wanita mampu membaca. 12% dari populasi berusia di bawah 6 tahun. (2001)
Dera Ismail Khan

Demografi

Menurut banci 1901 penduduk Dera Ismail Khan adalah seramai 31,737 orang, yang mana 18,662 orang Islam, 11,486 Hindu, dan 1,420 Sikh. Selepas merdeka, ramai penduduk Hindu di bandar ini menetap di India, terutamanya di Bandar terancang, Vijay Nagar dan Derawal Nagar di Delhi.
Pada tahun 1999 ia mempunyai penduduk sebanyak 64,358 orang. Penduduk adalah campuran etnik Jats, Baloch dan Pashtun, dengan sebilangan kecil minoriti suku yang berbahasa Urdu. Bahasa Urdu, bahasa kebangsaan, difahami dan dituturkan oleh majoriti penduduk disini, manakala Saraiki adalah bahasa utama daerah. Pashto juga dituturkan, terutamanya dalam masyarakat Pashtun.
Angka Āryabhaṭa

Sejarah

Asas sistem angka ini pertama kali dinyatakan dalam stanza kedua dari bab pertama Aryabhatiya.
Huruf Varga (kumpulan/kelas) Ka hingga Ma diletakkan dalam tempat varga (tempat pertama, ke-100, ke-10000..dan seterusnya) dan huruf Avarga seperti Ya, Ra, La...mesti diletakkan dalam tempat Avarga (tempat ke-10, ke-1000,...dan seterusnya).
Huruf Varga Ka hingga Ma mempunyai nilai dari 1,2,3..sehingga 25 dan huruf Avarga Ya hingga Ha memiliki nilai 30,40,50..sehingga 100. Untuk huruf Varga dan Avarga yang melangkaui sembilan vokal (tempat), simbol-simbol baru boleh digunakan.
Nilai vokal adalah seperti berikut : i= 100 ; u= 10000, ru = 1000000 dan selanjutnya.
Aryabhata menggunakan sistem angka ini untuk mewakili nombor besar dan kecil dalam pengiraan matematik dan astronomi. Sistem ini bahkan boleh juga digunakan untuk mewakili pecahan dan pecahan bercampur. Contohnya nga ialah 1/5, nja ialah 1/10 dan Jhardam (jha=9; separuh darinya) = 4½.
Borgentreich

Borgentreich merupakan sebuah kawasan perbandaran terletak di daerah Höxter, North Rhine-Westphalia, Jerman.
Neglasari, Bojongpicung

Poskod

Poskod yang digunakan di Neglasari adalah 43283. Terdapat 11 buah desa di dalam daerah kecamatan Bojongpicung.
Dolar Malaya

Dolar Malaya adalah mata wang tanah jajahan dan negeri naungan British di Tanah Melayu dan Brunei hingga 1953. Ia diperkenalkan pada tahun 1939, menggantikan Dolar Selat di par, dengan 1 dolar = dua siling empat pence sterling (60 dolar = 7 pound).

Sejarah

Dolar Malaya telah diutarakan oleh Badan Pesuruhanjaya Mata wang Malaya, sewaktu zaman kependudukan Jepun (1942–1945). Pada zaman ini, wang kertas telah diusulkan ke dalam sen dan dolar. Mata wang ini dilaraskan ke 1 dolar = 1 Yen Jepun, berbandingkan dengan suatu kadar 1:2 sebelum perang. Sewaktu perang, mata wang zaman kependudukan Jepun telah diumumkan tidak bernilai dan Dolar Malaya terdahulunya mendapatkan nilainya berkaitan dengan sterling.
Pada tahun 1952 perbadanan tersebut telah dinamakan Badan Pesuruhanjaya Mata Wang Malaya dan British Borneo. Badan ini bermula mengusulkan nota bank pada 1953. Sila lihat Dolar Malaya dan British Borneo.

Wang syiling

Wang syiling telah diusulkan pada tahun antara 1939 dan 1950 dalam denominasi ½ dan 1 sen (segi empat, gangsa), 5, 10 dan 20 sen (perak hingga 1945, cupro-nickel dari 1948).
Cañada de Benatanduz

Cañada de Benatanduz merupakan sebuah kawasan perbandaran yang terletak di wilayah Teruel, Aragon, Sepanyol
Almonacid de la Cuba

Almonacid de la Cuba merupakan sebuah kawasan perbandaran yang terletak di wilayah Zaragoza, Aragon, Sepanyol
Burundi

Pembahagian pentadbiran

Burundi dibahagikan kepada 18 provinsi, 117 komun, dan 2,638 bukit. Pemerintah provinsi berstruktur berdasarkan sempadan ini. Pada 2000, provinsi yang merangkumi Bujumbura dipisahkan kepada dua provinsi iaitu Bujumbura Rural dan Bujumbura Mairie. Provinsi terbaru, Rumonge dihasilkan pada 26 Mac 2015 daripada bahagian Bujumbura Rural dan Bururi.
Genteng, Dawuan

Poskod

Poskod yang digunakan di Genteng adalah 45453. Terdapat buah desa di dalam daerah kecamatan Dawuan.
Bukit Ketok

Poskod

Poskod yang digunakan di Bukit Ketok adalah 33253. Terdapat 8 buah desa di dalam daerah kecamatan Belinyu.
Kerabat Babenberg

Kerabat Babenberg merupakan keluarga bangsawan yang memerintah Austria bermula tahun 976 sehingga 1246. Keluarga ini berasal daripada Bamberg di Franconia yang kini terletak di Bavaria. Mereka merupakan golongan count, margrave, dan duke di wilayah Danube yang kini terletak di Austria Hulu, Austria Hilir, dan Styria.

Satu atau dua buah keluarga

Keluarga Babenberg boleh dipecahkan kepada dua buah kumpulan yang berbeza: 1) Babenberg Franco, dikenali sebagai Kerabat Babenberg Tua, atau Popponids yang mana kemudian menjadi Henneberg dan para Count dari Schweinfurt. 2) Babenberg Austria yang memerintah Austria. Kumpulan kedua mendakwa berasal daripada kumpulan pertama akan tetapi ahli akademik tidak dapat mengesahkan dakwaan ini.
Han Ye-seul

Kehidupan awal

Leslie Kim (atau Kim Ye-seul-i dalam Bahasa Korea) dilahir dan dibesarkan di Los Angeles, California. Beliau menghadiri Sekolah Tinggi Cerritos dan menamatkan pengajian dari Kolej Cerritos dengan ijazah dalam Grafik Komputer. Beliau fasih berbahasa Inggeris dan Korea.
Glorianes

Glorianes merupakan sebuah komun di jabatan Pyrénées-Orientales di selatan Perancis.
Mencari dan menyelamat

Mencari dan menyelamat (carilamat atau M&M) (bahasa Inggeris: search and rescue) merupakan satu kegiatan dan usaha mencari, menolong, dan menyelamatkan nyawa manusia yang hilang atau dikhuatiri hilang atau berada dalam satu kejadian yang membahayakan nyawa seseorang seperti pelayaran, penerbangan, dan bencana.
Operasi carilamat dijalankan tidak mengira daerah mahupun di kawasan yang mencabar seperti laut, hutan, gurun, tetapi juga dijalankan di kawasan bandar. Operasi M&M dilakukan oleh pasukan yang bertauliah (biasanya perkhidmatan kecemasan) dan mempunyai teknik yang tidak membahayakan pasukan bantuannya sendiri mahupun mangsa yang ingin diselamatkan.
Ia juga dilaksanakan terhadap sebarang insiden melibatkan penerbangan seperti pesawat terhempas, pendaratan cemas dan sebagainya, sementara pada kejadian melibatkan pelayaran sekiranya terjadinya mana-mana kapal atau bot didapati tenggelam, terbakar, pelanggaran, terkandas dan lain-lain. Begitu juga dengan adanya kejadian yang lain seperti kebakaran, bangunan runtuh, kemalangan kereta api dan lain-lain. 
Sekiranya melibatkan bencana alam, operasi M&M merupakan salah satu unit yang bertindak pantas dalam operasi menyelamatkan mangsa bencana alam. Unit tersebut terdiri daripada pencegahan (mitigation) , persediaan (preparedness), gerak balas (response) dan pemulihan (recovery), di mana operasi M&M merupakan bahagian dari tindakan pantas menyelamat jiwa manusia.  
Dalam bidang pelayaran dan penerbangan, segala aspek yang meliputi operasi ini termasuklah aspek keselamatan dan situasi keadaan yang telah diatur oleh badan antarabangsa IMO dan ICAO melalui persidangan antarabangsa. Sebagai melicinkan operasi M&M, Manual IAMSAR diterbitkan sebagai latihan bagi negara anggotanya dalam perlaksanaan operasi M&M untuk melakukan pelayaran dan penerbangan. Untuk menyeragamkan tindakan agar hasil yang maksimum dapat dicapai, sistem M&M (sistem mencari dan menyelamat) digunakan dan ia perlu difahami oleh semua agensi yang terlibat.
Operasi M&M ini banyak melibatkan agensi keselamatan baik dari pasukan tentera, polis, bomba, agensi keselamatan awam dan sebagainya. Demikian juga sesuai dengan pengurusan IMO dan ICAO di setiap negara wajib melaksanakan operasi M&M. Institusi yang bertanggungjawab dalam operasi M&M di setiap negara disesuaikan dengan sebarang insiden yang berlaku di dalam sesebuah negara. Di Malaysia contohnya, agensi-agensi yang terlibat dalam operasi tersebut terdiri daripada Jabatan Pertahanan Awam (JPA3), Jabatan Bomba dan Penyelamat, Angkatan Tentera Malaysia, Persatuan Bulan Sabit Merah dan Polis Diraja Malaysia yang terdiri daripada SMART serta semua cawangan dalam organisasi PDRM. Selain dari operasi mencari dan menyelamat dalam sebarang bencana yang melibatkan penerbangan, pelayaran dan bencana alam, operasi ini juga sesuai digunakan oleh mana-mana pasukan elit sekiranya terjadi sebarang insiden tebusan yang mana nyawa tebusan perlu diselamatkan dari pihak musuh. Operasi perlu dirancang dengan teliti sebelum fasa serbuan dilakukan bagi mengelakkan sebarang ancaman yang tidak diingini yang dilakukan oleh musuh yang menggunakan tebusan bagi melindungi dirinya.
OAG

Sejarah

OAG ditubuhkan pada tahun 1992 sebagai pemuzik underground sebelum menghasilkan sebuah rakaman demonstrasi pada tahun 1994 dan mengirimkannya kepada Paul Moss, yang ketika itu merupakan seorang penerbit di syarikat rakaman Positive Tone. Beliau yang tertarik dengan kebolehan kumpulan tersebut terus mendaftarkan mereka di bawah syarikat tersebut.
Pada tahun 1995, Lam dan Ivan meninggalkan OAG atas sebab melanjutkan pelajaran. Mereka diganti pula oleh Adin (gitar) dan Edmund (bass).
Kejayaan OAG terbukti apabila mereka memenangi anugerah Artis Baru Terbaik dalam Anugerah Industri Muzik 1996. Video klip 60's TV juga dicalonkan sebagai Video Klip Terbaik. Klip tersebut pernah berada di tangga keempat selama enam bulan berturut-turut dalam rancangan Chart Show's Best yang ditayangkan di MetroVision pada tahun 1996.
OAG juga diberi penghargaan untuk mendendangkan lagu tema Kejohanan Remaja Sedunia FIFA/Coca Cola ke-9 yang diadakan pada 16 Jun 1997 di Malaysia. Lagu yang bertajuk Name Of The Game itu digubah oleh Radhi dan liriknya ditulis oleh Paul Moss.
Dalam tahun 2000-an, OAG mula menceburi persada lagu berbahasa Melayu, bermula dengan album Opera Radhi-o Friendly (2002) diikuti dengan Satelit Ink. (2003). Pada tahun 2005, kumpulan ini juga diberi peluang merakamkan lagu tema Generasiku bagi filem Gol & Gincu dan siri televisyen susulannya.
Pada tahun 2005, OAG dibari oleh Radhi, Nizam, Eric, Zul dan Fizul. Barisan ini telah menaikkan lagi nama OAG dipersada muzik tanah air dengan memenangi anugerah Ikon Malaysia bagi katergori kumpulan (Jaclyn Victor katergori solo). Mereka juga mewakili Malaysia bagi peringkat Ikon Asean.
Pada tahun 2006, OAG meninggalkan EMI, setelah merakamkan album terakhir bersama label tersebut, OrAnG. Pada tahun 2006, mereka dipilih untuk membantu mempromosikan Tahun Melawat Malaysia 2007 di London.
Pada tahun 2007, mereka terlibat dalam pertandingan Nokia You Make It Reel!. Lagu mereka telah digunakan oleh peserta iaitu pengarah video muzik untuk menghasilkan video untuk lagu mereka dan memenanginya. Pada tahun yang sama mereka menjuarai kategori kumpulan muzik di Ikon Malaysia.
Pada tahun 2016, OAG telah membuat kemunculan semula dan mereka akan mengeluarkan album baharu pada 2018 dan mengeluarkan lagu baru seperti Infiniti, Snowball, Burung Antoo.
Kevlar

Kevlar adalah cap dagang berdatar bagi gentian buatan separa-aramid yang kuat dan ringan, dan berkait dengan aramid lain seperti Nomex dan Technora. 
Dibangunkan di DuPont pada 1965 oleh  Stephanie Kwolek   Ia digunakan secara komersil pada awal 1970-an sebagai pengganti besi dalam tayar lumba. Biasanya ia digelung menjadi tali atau kepingan kain fabrik yang boleh digunakan sebagai bahan dalam komponen bahan sebatian.
Kini, Kevlar mempunyai banyak kegunaan, dari tayar basikal dan kain layar hingga anak baju kalis peluru disebabkan nisbah kekuatan berbanding beratnya —terkenal: "...5 kali lebih kuat berbanding keluli pada asas berat yang sama..." 
Gentian yang serupa dikenali sebagai Twaron dengan sturktur kimia yang sama diperkenalkan oleh Akzo pada 1978, dan kini dikilangkan oleh Teijin.

Penghasilan

Kevlar dihasilkan dalam larutan monomer 1,4-fenilena-diamina (para-phenylenediamine) and tereftaloil klorida dalam satu tindak balas penyejatan dengan asid hidroklorik sebagai bahan sampingan. Hasilnya bersifat bendalir kristal dan penarikan secara mekanikal menghalakan rantain polimer mengikut arah gentian. Asalnya heksametilfosforamida (HMPA) merupakan pelarut polimerisasi yang digunakan namun uji kaji toksikologi menunjukkan bahan tersebut menyebabkan ketumbuhan pada hidung tikus ujikaji. Syarikat DuPont menggantikan pelarut tersebut dengan N-metil-pirolidon and kalsium klorida sebagai bahan alternatif.
Penghasilan bahan ini mengambil kos yang mahal kerana kesukaran yang dialami dengan penggunaan asid sulfurik pekat sebagai bahan pelarut bukan air sewaktu penghasilan dan penenunan gentian tersebut.

Ciri-ciri kimia

Gentain Kevlar terdiri daripada rantaian molekular PPTA (poli-parafenilena tereftalamida). Terdapat banyak ikatan antara rantaian di dalamnya yang menjadikan sifat kuat Kevlar. Kevlar mendapat sebahagian kekuatan tingginya daripada ikatan hidrogen antara molekul yang terhasil di antara kumpulan karbonyl dan proton di rantaian polimer yang bersebelahan and the partial pi stacking of the benzenoid aromatic stacking interactions between stacked strands. Interaksi ini lebih memberi kesan kepada sifat Kevlar berbanding dengan hubungan van der Waals dan panjang rantaian yang biasanya mempengaruhi polimer dan gentian sintetik yang lain. Wujudnya garam-garam dan bendasing yang lain terutamanya kalsium boleh mengganggu dengan hubungan bebenang dan pengawasan dilakukan bagi mencegah kemasukan bahan tersebut semasa pembuatan gentian ini. Binaan Kevlar terdiri daripada molekul tegar yang membentuk struktur seakan kepingan mendatar seperti protein sutera.

Ciri-ciri termal

Polimer ini mempunyai rintangan bagus terhadap suhu yang tinggi, bahkan ia juga mengekalkan kekuatannya pada suhu yang begitu sejuk serendah -196°C.
Apabila suhu semakin meningkat, kekuatan tegangan berkurangan secara menerus sebanyak 10-20%, dan selepas beberapa jam kemudian, kekuatan gentian berkurangan dengan lebih jauh lagi. Misalnya pada 160°C, pengurangan kekuatan sebanyak 10% akan berlaku dalam masa 500 jam. Pada 260°C pula pengurangan kekuatan sebanyak 50% akan berlaku dalam masa 70 jam.
Kevlar mula memeruap pada 450°C.
Nisbah Poisson

Nisbah Poisson ialah sejenis modulus keanjalan yang mengambil kira nisbah negatif terikan lateral (pada paksi-z atau paksi-y) kepada terikan longitudal (pada paksi-x). Modulus ini dinamakan sempena pakar fizik dan matematik Perancis, Siméon Poisson, dan biasanya diwakili oleh huruf Yunani,  (nu). Nisbah Poisson boleh ditulis seperti yang berikut:
di mana εₗₐₜ mewakili nilai terikan lateral dan εlong ialah nilai terikan longitudal. Suatu bahan hanya layak mempunyai nisbah Poisson sekiranya bahan bersifat isotropi dan berada dalam sifat keanjalan.

Huraian

Apabila sebuah objek umum diregangkan secara longitudal (ke sisi) dengan suatu daya (tegasan), panjang suatu objek akan bertambah, tetapi lebar objek yang sama akan mengecut dan menjadi lebih sempit, dan nilai nisbah perbezaan panjang selepas regangan dengan panjang asal dikenali sebagai terikan, yang diwakili oleh formula di bawah:
di mana ε ialah terikan, ΔL ialah perbezaan panjang selepas terikan dan Lₒ ialah panjang asal objek.
Dalam objek tiga dimensi, tiga nilai terikan diambil kira, iaitu pada paksi-x, paksi-y dan paksi-z. Terikan bagi suatu objek pada ketiga-tiga paksi ialah:
Dalam hal ini, εy dan εz bernilai negatif memandangkan lebar dan tinggi objek mengecut apabila objek diregangkan dan oleh itu, mengalami terikan negatif. Daripada nilai-nilai tersebut, memandangkan nilai εy dan εz adalah sama bagi suatu objek, maka nisbah εy dan εz, yakni terikan kepada εₓ adalah sama. Nisbah inilah yang dipanggil sebagai nisbah Poisson, dan diwakili oleh formula berikut:
Nisbah ini lazimnya didarabkan dengan -1 untuk memastikan nilai nisbah Poisson bernilai positif, dengan anggapan bahawa objek meregang secara normal.

Nisbah Poisson dan sifat bahan

Suatu bahan hanya memiliki nisbah Poisson daripada −1.0 ke +0.5 kerana modulus Young, ricih dan pukal hanya bernilai positif. Suatu bahan dengan nisbah Poisson sifar tidak mengecut apabila diregang secara longitudal seperti gabus dengan nilai nisbah menghampiri sifar. Suatu bahan dengan nisbah Poisson +0.5 pula tidak boleh dimampatkan. Getah sebagai contoh memiliki nilai nisbah Poisson menghampiri +0.5. Bahan dengan nisbah Poisson negatif pula mengembang secara lateral apabila diregang secara longitudal, dan bahan-bahan bersifat ini dinamakan sebagai bahan auksetik.
RTM Bicara Rakyat

RTM Bicara Rakyat ialah saluran program bicara yang dikendalikan oleh RTM. Ia membincangkan perkara-perkara isu semasa.
Ahli panel dalam forum Bicara Rakyat boleh mengemukakan pendapat mereka tetapi masih tertakluk pada tindakan undang-undang kekiranya mereka membuat sebarang kenyataan fitnah.
Cabanès, Tarn

Cabanès ialah sebuah komun yang terletak di komun Tarn di selatan Perancis.
Christiaan Huygens

Christiaan Huygens (14 April 1629–8 Julai 1695), merupakan ahli matematik Belanda dan ahli fizik; lahir di Den Haag sebagai anak kepada Constantijn Huygens. Ahli sejarah umumnya mengaitkan Huygens dengan revolusi ilmiah.
Christiaan umumnya menerima penghargaan atas peranannya dalam perkembangan kalkulus moden. Beliau juga diingati atas hujahnya bahawa cahaya terdiri dari gelombang. Tahun 1655, beliau menemukan bulan Zuhal, Titan.
Filem Spacehunter: Adventures in the Forbidden Zone

Ringkasan

Tiga wanita membuat pendaratan kecemasan di planet yang dibelenggu dengan penyakit yang membawa maut, tetapi ditangkap oleh orang suruhan diktator.
Sejarah Perisikan di Malaysia (buku)

Sinopsis

Buku ini membincangkan berbagai aspek berkaitan perisan yang telah berlaku di negara ini. Hal ehwal dunia perisikan seperti aktiviti ejen perisikan, penyuluhan, tipu helah, sabotaj, subversif mahupun propaganda akan disentuh dalam bab-bab yang terkandung dalam buku ini. Setiap bab melihat secara terperinci kisah-kisah sejarah perisikan. Meskipun kisah-kisah ini lebih merupakan kisah sejarah, namun dari sudut pengisiannya, ia masih sangat releban dengan perkembangan yang berlaku hari ini. Antara yang disentuh dalam buku ini adalah perisikan di Tanah Melayu ketika era Perang Dunia Pertama dan Kedua, perisikan Jepun di Tanah Melayu, usaha British menghadapi perisikan Jepun, aktiviti penyuluhan Indonesia terhadap Malaysia ketika konfrontasi.